Smørbukk

Smørbukk er en eventyrskikkelse som opptrer i ett av eventyrene i Asbjørnsen og Moes Norske Folkeeventyr, utgitt første gang 1841–1844.


Eventyret handler om den velfødde gutten «Smørbukk». Det har det vanlige elementet av tre gjentakelser. Tre ganger lurer Smørbukk ved hjelp av sin listighet «en stor, lang haugkjerring, med hodet under armen og en sekk på ryggen» som hun fanger ham i. De to første gangene smetter han ut av sekken til trollkjerringa og stikker hjem, den tredje gangen slår han ihjel trolldattera som skal slakte og lage sodd av ham mens foreldrene er i kirken, koker henne isteden og dreper også haugkjerringa og haugtrollet da de kommer tilbake. Aller sist tar han alt gullet og sølvet til trollene.
 Se også 
Smørbukk (tegneserie), tegneserie som begynte i Norsk Barneblad 1938 og som er inspirert av eventyrskikkelsen

Referanser

 Eksterne lenker 

Kategori:Norske folkeeventyr